**Образац 12**

Jавно предузеће за обављање делатности од општег интереса за град Београд

„Београдска тврђава“, Београд, Теразије 3/V

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

за период од 01.01.2016. до 30.09.2016.

Београд, 26.10.2016. датум

 **I ОСНОВНИ СТАТУСНИ ПОДАЦИ**

Пословно име: Jавно предузеће за обављање делатности од општег интереса за град

 Београд „Београдска тврђава“

Седиште: Београд, Теразије 3/V

Претежна делатност: 90.02 – друге уметничке делатности у оквиру извођачке уметности

Матични број: 14716774

ПИБ: 101516631

Надлежно министарство: Секретаријат за културу, Градска управа града Београда

Делатности јавног предузећа/друштва капитала :

Јавно предузеће за обављање делатности од општег интереса за град Београд „Београдска тврђава“ oсновала је Скупштина града Београда 12. јула 2002. године као јавно предузеће за обављање културно-уметничке и пословне делатности , Решењем број: 3-208/02-XIII-01.

 Предузеће се води у Регистру привредних субјеката Агенције за привредне регистре Републике Србије на основу Решења о регистровању превођења број БД. 12549/2005 од 24.04.2005. године и Решења о промени података број БД 129309/2013 од 06.12.2013. године. Јавно предузеће обавља делатност од општег интереса за град Београд, културно - уметничку и пословну делатност од општег интереса, са претежном делатности: 90.02 - друге уметничке делатности у оквиру извођачке уметности.

Поред наведене претежне делатности, Јавно предузеће је оснивачким актом и Статутом регистровано тако да може да обавља и следеће делатности: делатност музеја, галерија и збирки; делатности-1182/15-Ц заштите и одржавање непокретних културних добара, културно-историјских локација, зграда и сличних туристичких споменика; медијског представљања; издавања књига и остале издавачке делатности; трговина на мало разном робом укључујући и трговину на мало на тезгама; као и многе друге делатности.

Годишњи програм пословања је усвојен од стране Надзорног одбора предузећа Одлуком дел.бр. 3826-1/15 од 17.12.2015.године. Скупштина града Београда на седници одржаној 28.децембра 2015. године дало је сагласност на Програм пословања предузећа за 2016. (Решењем број. 023-1182/15-С -28.децембар 2015. године).

**II ОБРАЗЛОЖЕЊЕ ПОСЛОВАЊА**

Предузеће је у току периода 01.01. – 30.09.2016. године пословало у складу са усвојеним Програмом пословања предузећа за 2016.годину. Одступања у односу на планиране активности нису велика и настала су из објективних разлога.

Главне активности предузећа, због специфичности делатности којом се предузеће бави, везане су за туристичку сезону (период април-октобар), када је највише посетилаца на простору Комплекса и кадa се реализује највећи број планираних програма, што се може закључити и по реализацији планираних прихода у овом периоду.

Приходи од улазница су знатно мањи од планираних у највећој мери због кашњења у реализацији изложбе о диносаурусима на Београдској тврђави – „Дино парк – Јура авантура“. Продато је укупно 26.783 улазница у периоду од отварања до 30.09.2016.г. Након подмиривања заједничких трошкова, сходно уговору предузећу је припао приход у износу од 1.000.0000 динара, што је знатно мање од планираног. Остварење мањих прихода је зато што није реализована планирана изложба „Фасцинантни свет шкорпиија и паукова“ .

Остварени приходи од посетилаца отворених објеката на Београдској тврђави у периоду 01.01.-30.09.16.г. су у оквиру очекиваних и планираних. При томе треба имати увиду да се већина објеката отвара за посетиоце од 15.марта У периоду 01.01.-30.09.16.г. продато је укупно 44.210 улазница. У овом броју нису обухваћене улазнице за „Дино парк – Јура авантура“. Приход од продатих улазница у периоду 01.01.-30.09.2016.г. остварен је у износу од 6.253.117 динара, 4.968.117 од непосредно продатих улазница и 1.285.000 од посета у организацији туристичких агенција. Од овог од почетка године оствареног прихода, на перод 01.07.-30.09.2016.године односи се 3.170.862 динара, 2.637.717 од непосредно продатих улазница и 533.145 од посета у организацији туристичких агенција.

Нето приход од организација изложби за друге износи 4.240.000 динара, уступања простора за маркетиншке промоције 1.007.000 динара, разних снимања 74.570 динара, уступања простора за концерте и музичке манифестације 1.569.500 динара, спортских и других манифестација као што је „Београдски манифест“ 2.918.520 динара. Уступањем права превоза посетилаца туристичким возићима на електро погон на простору Београдске тврђаве остварен је приход од 1.080.000 динара. Од експлоатација паркиралишта „Калемегдан“ остварен је приход од 3.391.646 динара, а од популаризације вештина јахања и стреличарства 167.312 динара. Оствареним приходима треба додати и приходе које предузеће остварује током целе године – приходи четири стална корисника простора 5.022.690 динара, као и приходи од покретних објеката на Комплексу по основу спроведене лицитације – 15.023.642 динара.

Продукција програма „Summer festival“ на Калемегдану у период 10. јун - 27 август 2016.године у оквиру 6 фестивалских дана, реализована је на основу закљученог уговора са предузећем „Smile production“ доо.

У период 01.07.- 30.09. реализовани су и програми некомерцијалног карактера, као што су:

* презентације вештина старих заната у радионици старих заната у Стамбол капији;
* изложбе младих уметника и студената ФПУ у Галерији Београдске тврђаве;
* позоришне представе на летњој сцени;
* концерт електронске музике у Рову Војног музеја;
* учешће у манифестацији „Фиш фест“;
* поставка изложбе на Савском шеталишту „“На палуби брода...на обали реке“;
* учешће у манифестацији „Ноћ истраживача“;
* учешће у промоцијама у поводу обележавања 160 година од рођења Николе Тесле;
* учешће у многим хуманитарним акцијама (заштита одојчади, акција добровољног давања крви на Београдскиј тврђави итд.).

 У периоду 01.07.- 30.09.2016. године спроведене су набавке радова и услуга, закључени уговори и започета је реализација:

* извођења радова на обележавању објеката и споменика на простору Београдске тврђаве и

 парка Калемегдан;

* услуге штампања по партијама за период октобар 2016.-октобар 2017. године;
* услуге обезбеђења која подразумева и противпожарну заштиту на простору Београдске

 тврђаве и парка Калемегдан за период октобар 2016.-октобар 2017. године;

* набавке софтвера за управљање пословним садржајима и документима ЈП „Београдска

 тврђава“;

* услуге мобилне телефоније и услуге фиксне телефоније за период јул 2016.- јул 2017.

 године;

* набавка безоловног бензина за период јул 2016.- јул 2017. године;

 Предузећу је сходно одредбама Уговора о давању на коришћење непокретности (Уговор бр. XXI-01-07-89/2016 ) додељена на коришћење Ташмајданска пећина. У циљу заштите објекта и безбедности посетилаца спроведена је набавка, закључен уговор и изведени су радови на обезбеђењу свих улаза у Ташмајданску пећину.

Настављене су активноси у циљу завршетка израде пројекта ревитализација Сектора 1 Југоисточног бедема Горњег града Београдске тврђаве, са уређењем ентеријера у циљу формирања визиторског центра - комплекс Сахат капије и Барокне капије. Завршетак израде пројекта се планира најкасније до краја године.

1. БИЛАНС УСПЕХА

Предузеће је у периоду 01.01.-30.09.2016. године остварило позитиван финансијски резултат пословања и ако није реализовало све планиране активности, тако да укупни пословни приходи износе 79.942.494 динара а пословни расходи 72.580.240 динара.

Остварени пословни проходи су нижи од планираних за 20 %.

Приходи од продатих сувенира и улазница за објекте су нижи од планираних пре свега због кашњења у реализацији изложбе о диносаурусима на Београдској тврђави – „Дино парк – Јура авантура“, као и због одустајања од реализације изложбе „Фасцинантни свет шкорпиија и паукова“ (детаљније објашњено напред).

Приходи од дотација су такође нешто нижи од планираних, искључиво због чињенице да предузећу нису додељена средства за која је аплицирало на конкурсу Министарства културе и информисања Републике Србије за суфинансирање програма из обласи културе. Дотације за део зарада запослених и обезбеђење Београдске тврђаве су на нивоу планираних и уговорених са оснивачем.

Битнијих  одступања није било ни код прихода од сталних корисника простора, реализације изложби за друге, снимања, маркетиншких промоција, учешћа у приходу од експлоатације паркиралишта „Калемегдан“ и  друго.

  Поједини од поменутих прихода су  чак  и нешто виши од планираних, јер ову врсту прихода немогуће је прецизно  предвидети.

Финансијски приходи су нешто нижи од планираних, због пада каматних стопа на орочене депозите.

Остварени пословни расходи у овом периоду су нижи од планираних за 26 %.

Предузећу, по основу аплицирања на конкурсу код Министарства културе и информисања Републике Србије, нису опредељена средства за реализацију програма па се оправдано одустало од реализације планираних активности. Оправдано одустајање од реализације програма имало је за последицу и смањење трошкова производних услуга, као и трошкова личних расхода -хонорара по основу ауторских уговора. Разлог смањења поменутих трошкова је и пролонгирање извршења неких од планиране радове на редовном одржавању објеката и опреме на Комплексу, као што су радови на адаптацији бочне просторије на Унутрашњој Стамбол капији.

Спровођењем мера штедње и рационализације трошења средстава, које предузеће перманентно спроводи је такође утицало на смањење трошкова.

 2. БИЛАНС СТАЊА

Биланс стања предузећа приказује евдентиране позиције активе и пасиве, односно финансијски извештај о стању имовине на о дан 30.09.2016. године. Активу чине средства којим предузеће располаже, а пасиву изворе средстава предузећа.

3. ИЗВЕШТАЈ О ТОКОВИМА ГОТОВИНЕ

Токови готовине су у складу са оствареним приходима и трошковима насталих расхода у пословању у периоду 01.01-30.09. 2016. године.

Наплата потраживања је задовољавајућа. Кашњење у плаћању је већ неколико година присутно код једног од сталних корисника простора – предузећа „Агео“ доо. У односу на исти период 2014.године дуговање овог комитента смањено је са 1.200.000 на 608.251 динара, са трендом даљег смањења. Рачуни се корисницима простора издају последњег дана у месецу за тај месец, тако да су уплате – прилив средстава увек реализује у наредном месецу.

Спроведен је конкурс за одређивање корисника места за постављање тезги и других покретних привремених објеката. Изабраних 27 корисника су излицитиране износе уплатили за цео период, па су им издати авансни рачуни, који се раздужују коначним рачунима за сваки протекли месец. На исти начин је реализовано постављање конзерватора за продају сладоледа са предузећем „Фриком“ ад. Наплата депозита и излицитираних износа по спроведеном конкурсу за покретне објекте, се значајно одразила на прилив готовине на рачуне предузећа у периоду за време и непосредно након завршетка конкурса.

 Плаћање обавеза предузећа, односно одлив средстава је у складу са трошковима пословања приказаним у Билансу успеха предузећа. Предузеће уредно измирује своје обавезе према добавњчима, држави и запосленим. Одлив готовине је мањи од планираног, због кашњења у реализацији неких активности које је образложено у Билансу успеха. Нису измирене обавезе по рачунима који су достављени задњих дана овог периода, као и по рачунима за обезбеђење Београдске тврђаве и парка Калемегдан, који се плаћају по добијању дотација за ову намену од стране Оснивача. Сходно одредбама Закона о измирењу обавеза ове дотације се уплаћују у року до 45 дана од настанка обавезе. Ове чињенице се директно одражавају на токове готовине.

Предузеће је у потпуности ликвидно. Део слободних новчаних средстава се након анализе планираних прихода и расхода у одређеном периоду, орочавају и на тај начин предузеће остварује одређене финансијске приходе.

4. ТРОШКОВИ ЗАПОСЛЕНИХ

 Позиције трошкова запослених у периоду 01.01.-31.09.2016.године у складу су са планираним величинама.

Маса исплаћених зарада - бруто I , бруто II и нето је нешто нижа од планираних величина. У исказаној маси није обухваћено 10 % - 1.143.360 динара. Овај износ предузеће уплаћује на посебан рачун, сходно одредбама Закона о привременом уређењу основица за обрачун и исплату плата односно зарада и других сталних примања код корисника јавних средстава.

Укупан број запослених у предузећу је 15 и није се мењао.

 Код позиције уговора о делу, утрошено је више од планираног износа за ове намене, а за исти износ је утрошено мање средстава на позицији “надзори током извођења радова на Комплексу“. Наиме, плаћање надзора над радовима на уређењу пешачких стаза планирано је са ове позиције, а извршено је преко уговора о делу. Исплате по основу ауторских уговора су ниже, јер је одустало од реализација неких програма пошто нису добијена средства за која је предузеће аплицирало. Исплате и број извршиоца по основу уговора о привременим и повременим пословима је у складу са планираним величинама, што се може констатовати и за исплате надокнада члановима Надзорног одбора предузећа.

 Исплате по осталим уговорима, односно уговорима о стручном усавршавању студената, су у оквиру планираних.

Накнаде за превоз запослених на посао и са посла, као и јубиларне награде су у складу са планираним величинама.

5. ДИНАМИКА ЗАПОСЛЕНИХ

У овом периоду није било прилива и одлива запослених

6. КРЕТАЊЕ ЦЕНА ПРОИЗВОДА И УСЛУГА

У овом периоду није било промена цена које су дефинисане Ценовником предузећа.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

 Обухваћене су дотације за обезбеђење Београдске тврђаве за период новембар – децембар 2015.године, као и јануар - јул 2016. године и дотације за део зарада запослених за период јануар - август и 50% планиране дотације за септембар 2016.године.

8. СРЕДСТВА ЗА ПОСЕБНЕ НАМЕНЕ

 Код средства за посебне намене није било одступања у исплатама у односу на планиране величине.

Средства за спонзорства и донације нису планирана у 2016. години. У овом периоду није било издатака за рекламу и пропаганду. За спорт и рекреацију по уговору са Градским центром за физичку културу Београд, утрошено је 439.200 динара, за репрезентацију 216.673 динара, а за образовне намене 74.600 динара.

9. ИЗВЕШТАЈ О ИНВЕСТИЦИЈАМА

Реализовани су радови на текућем одржавању пешачких стаза на Београдској тврђави и парку Калемегдан у периоду 01.04.-30.06. 2016 .године.

Израда пројекта заштите, презентације и ревитализације Сектора 1 Југоисточног бедема Горњег града Београдске тврђаве, са уређењем ентеријера у циљу формирања визиторског центра - комплекс Сахат капије и Барокне капије, је у току пошто су од Министарства грађевине Републике Србије добијени локацијски услови. Завршетак израде пројекта се планира најкасније до краја године.

Министарство трговине и туризма Републике Србије је одобрило и уплатило предузећу средства у укупном износу од 3.000.000 динара за реализацију пројекта обележавања објеката и споменика на Београдској тврђави и парку Калемегдан. Реализација пројекта је у току.

**III ЗАКЉУЧНА РАЗМАТРАЊА И НАПОМЕНЕ**

Пословање предузећа у периоду 01.01.-30.09.2016. године обављало се у складу са усвојеним Програмом пословања предузећа за 2016. годину, уз нека одступања у односу на планиране активности која су била проузрокована објективним разлозима. Пословање предузећа за девет месеци је произвело позитиван резултат.

.

Датум 26.10.2016.године Петар Андријашевић, директор